मध्यरात्रि से पेट्रोल के दाम दो रूपये 71 पैसे और डीजल के दाम दो रूपये 55 पैसे बढ़ने जा रहे हैं. उम्मीद के मुताबिक जहां खेती किसानी को राहत दी गयी है, वहीं मंदी से बाहर आते उद्योग जगत से प्रोत्साहन पैकेजों की वापसी की शुरूआत हो गयी है. आयकरदाताओं को भारी राहत प्रदान करते हुए वित्त मंत्री ने 1.60 लाख रूपये की सालाना आय की कर मुक्त सीमा में तो कोई बदलाव नहीं किया लेकिन इससे उपर पांच लाख रूपये तक की आय पर दस प्रतिशत, पांच से आठ लाख रूपये पर 20 प्रतिशत और आठ लाख रूपये से अधिक पर 30 प्रतिशत आयकर का प्रस्ताव किया. इससे महंगाई से त्रस्त वेतनभोगियों की जेब में कुछ अतिरिक्त धन बच सकेगा.